**Összefoglaló**

**MFP-FVT/2019. - „Egyházi közösség tulajdonában lévő temetők fejlesztése” c. alprogram**

|  |  |
| --- | --- |
| Célok | A támogatás célja **5000 fő, és ez alatti állandó lakosságszámú** településeken az egyházi közösségek fenntartásában és tulajdonában álló **temetők és a temetői szolgáltatások fejlesztése**. A felhívás célja, hogy a felekezeti temetők, temetkezési emlékhelyek, temetőkertek karbantartására, felújítására támogatást biztosítson, és elősegítse a vidéki településkép vonzóbbá tételét, javítsa és fejlessze az épített települési környezetet. |
| Támogatható tevékenységek | **Önállóan támogatható** tevékenységek   1. **Egyházi tulajdonban lévő temetők infrastrukturális támogatása**   A támogatás célja a 100%-os egyházi tulajdonban[[1]](#footnote-1) lévő temetők, épületek tekintetében:  - Új ravatalozó építése;  - Meglévő ravatalozó bővítése pl. filagóriával, illemhellyel;  - Meglévő ravatalozó külső és belső felújítási munkálatainak elvégzése;  - Temető akadálymentesítése.  Az igénybejelentések közül prioritást élveznek:  **-** Azon kérelmezők, akik nem rendelkeznek a felhívás megjelenésekor ravatalozó szolgáltatással;  **-** A meglévő ravatalozó épület állapota szakértői vélemény alapján kifogásolható.   1. **Egyházi tulajdonban lévő temetők kiszolgálását segítő egyéb beruházások**   A támogatás az alábbi tevékenységek megvalósítására vehető igénybe például:  - Temetőhöz kapcsolódó épület vagy építmény külső és belső felújítása (pl. vizesblokk, illemhely, kápolna, külön kiszolgáló építmények);  - Urnafal kialakítása, felújítása, kolumbárium (az urnafal elhelyezésére szolgáló épület) kialakítása;  - Jogszabályi kötelezettség megvalósítása érdekében, tárgyi eszköz beszerzése (pl. halottak ideiglenes elhelyezésére szolgáló tároló, halott hűtő);  - Hulladéktároló;  - Temető bekerítése;  - A temetkezési helyek közvetlen környezetének megújítása (pl. kerítés, sétány, járda építése, felújítása, parkosítás, parkrendezés, parkoló kialakítása);  - Temetőben található közlekedési utak és egyéb infrastruktúra (pl. vízvételi helyek, locsolókút telepítése, lámpatestek/lámpaoszlopok elhelyezése) építése, felújítása.  Az igénybejelentések közül prioritást élveznek:  **-** a meglévő épület vagy építmény állapota szakértői vélemény alapján kifogásolható.  **Egyéb támogatható tevékenységek** (a projekt teljes költségének maximum 7%-áig)  1., **Önállóan nem támogatható, választható tevékenységek**  A Felhívás „2.1.1. Önállóan támogatható tevékenységek” pontjában meghatározott tevékenységcsoportokhoz kapcsolódó  - előkészítési tevékenységek (projekt előkészítési, tervezési költségek, közbeszerzési eljárás lefolytatásának költsége);  - a tevékenységek megvalósításhoz kapcsolódó szolgáltatások (műszaki ellenőri szolgáltatás, projekt menedzsment);  2., **Önállóan nem támogatható, kötelezően megvalósítandó tevékenység**  - Tájékoztatás és nyilvánosság biztosítása.  **Egy támogatási kérelemben csak egy önállóan támogatható tevékenységcsoportra** (azaz **vagy** az „Egyházi tulajdonban lévő temetők infrastrukturális támogatása”, **vagy** az „Egyházi tulajdonban lévő temetők kiszolgálását segítő egyéb beruházások” pontban meghatározott tevékenységcsoportra) és a kapcsolódó önállóan nem támogatható tevékenységekre **igényelhető támogatás**. |
| Támogatásra jogosultak köre | Jelen felhívásra kérelmet nyújthatnak be a 2018. január 1. napján a Belügyminisztérium által kezelt adatok alapján az **5000 fő, és ez alatti állandó lakosságszámú települések** esetén azon egyházi közösségek, amelyek az alábbi feltételek **mindegyikének megfelelnek:**   * A lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló 2011. évi CCVI. törvény 9. § (2) bekezdésében meghatározott feltételeknek megfelelő **bevett egyházak illetve azok belső egyházi jogi személyei.** * 5000 fő, és ez alatti állandó lakosságszámú településen **működő temetővel rendelkeznek**, mellyel kapcsolatban **nyilatkozni szükséges arról, hogy nem esik az egyes lezárt temetőkre vonatkozó különös szabályok alá** (temető lezárása vagy az utolsó temetkezés óta nem telt el több, mint 50 év). * Abban az esetben 5000 fő feletti településen működő **anyaegyházközség is** beadhat kérelmet **saját körzetében működő szórvány, fília támogatására,** ha a projekt megvalósulási helyszíne 5000 fő, vagy ez alatti állandó lakosságszámú településen van. * Rendelkeznek önálló adószámmal és a kérelmező nevére szóló bankszámlaszámmal.   Kérelem benyújtására **konzorciumi formában nincs lehetőség**. |
| Elnyerhető támogatási összeg,  támogatás mértéke | **-** Az igényelhető **támogatás maximális összege:**  **- 30 millió Ft (infrastrukturális támogatásra)**  **VAGY**  **- 5 millió Ft (temetők kiszolgálását segítő egyéb beruházásokra).**  - A támogatás **vissza nem térítendő**, **100%-os** támogatási intenzitású hazai támogatásnak minősül; **saját forrás biztosítása nem szükséges**.  - A kérelmezőnek jelen konstrukcióban **nem kell biztosítékot nyújtania.**  - A Támogató, támogatott projektek esetében, **100%-os mértékű támogatási előleget** biztosít. |
| A projekt-végrehajtás időtartama | **A projekt fizikai befejezésére** - a Támogatói Okirat kézbesítésétől számított - **legfeljebb 18 hónap** áll rendelkezésre (de **legkésőbb 2021. június 30-ig**). |
| Benyújtás módja  és határideje | A kérelmek benyújtására - kizárólag elektronikus úton, a Magyar Államkincstár erre rendszeresített elektronikus benyújtó felületén keresztül - **2019. augusztus 12.** **napjától 2019. szeptember 16.** **napjáig** van lehetőség. |
| Egyéb feltételek, információk, elérhetőség | - A projekt **megvalósítási helyszíne Magyarország** közigazgatási területe.  - **Fenntartás**i kötelezettség: építési beruházás esetén **5 év**; eszközbeszerzés esetén **3 év**.  - **Hiánypótlásra** és **tisztázó kérdésre** lehetőség **van**.  - További információk és a **pályázati dokumentációk** elérhetősége: <https://e-kerelem.mvh.allamkincstar.gov.hu/enter/mfpbongeszo/mfpBongeszoLite.xhtml>  - **Ügyfélszolgálatok** elérhetősége: Ha további információkra van szüksége, forduljon bizalommal a **Magyar Államkincstár Központi Ügyfélszolgálatához** a +36-1-452-2902 és a +36-70-460-9002 telefonszámokon, vagy küldje el kérdését az [mfp@allamkincstar.gov.hu](mailto:mfp@allamkincstar.gov.hu) e-mail címre! |

Készült: 2019. 07. 31-én

1. A **100%-os egyházi tulajdonra** vonatkozó feltételnek a **támogatási kérelem benyújtásának időpontjától a fenntartási kötelezettség lejártáig** fenn kell állnia. [↑](#footnote-ref-1)